
Grozījumi Nacionālo bruņoto spēku likumā
Izdarīt Nacionālo bruņoto spēku likumā (Latvijas Republikas Saeimas un Ministru Kabineta Ziņotājs, 1999, 24. nr.; 2001, 21. nr.; 2002, 3. nr.; 2004, 2., 8. nr.; 2005, 7., 10. nr.; 2006, 24. nr.; 2008, 3. nr.; 2009, 2. nr.; Latvijas Vēstnesis, 2010, 51./52., 205. nr.; 2014, 114. nr.; 2015, 49. nr.; 2016, 48. nr.; 2017, 106. nr.; 2019, 118., 212. nr.; 2022, 19., 120., 204. nr.; 2023, 75., 123. nr.) šādus grozījumus:
1. Papildināt 4.1 panta piekto daļu ar otro teikumu šādā redakcijā:

"Ministru kabinets ir tiesīgs pieņemt lēmumu par militāro objektu (elektronisko sakaru tīkla infrastruktūras) apsaimniekošanas deleģēšanu valsts akciju sabiedrībai "Latvijas Valsts radio un televīzijas centrs"."
2. Izslēgt 4.2 panta otro daļu.
3. Papildināt 18. panta piekto daļu ar otro, trešo un ceturto teikumu šādā redakcijā:

"Ministru kabinets ir tiesīgs pieņemt lēmumu par valsts militārās aizsardzības objektu būvniecības organizēšanas deleģēšanu valsts akciju sabiedrībai "Valsts nekustamie īpašumi" vai valsts akciju sabiedrībai "Latvijas Valsts radio un televīzijas centrs". Nekustamā īpašuma valsts kadastra informācijas sistēmā reģistrējamā valsts militārās aizsardzības objekta tiesiskais valdītājs ir Aizsardzības ministrija. Zemesgrāmatā reģistrējamā valsts militārās aizsardzības objekta īpašuma tiesības nostiprināmas valstij Aizsardzības ministrijas personā."

* Dokuments ir parakstīts ar drošu elektronisko parakstu

